b'\n_START_ARTICLE_\nDassault Mirage 2000\n_START_PARAGRAPH_\nDassault Mirage 2000 je ve\xc4\x8dnamensko enomotorno reaktivno lovsko letalo, ki so ga na\xc4\x8drtovali pri francoskem podjetju Dassault Aviation. Zasnovali so ga v 1970ih na podlagi Mirage III. Glavni uporabnik so Francoske letalske sile (Arm\xc3\xa9e de l\'Air). Izdelali so ve\xc4\x8d razli\xc4\x8dic in ga prodali ve\xc4\x8d dr\xc5\xbeavam po svetu. Skupaj so zgradili okrog 600 letal._NEWLINE_Mirage 2000 so razvili na podlagi \xc5\xa1tudij med letoma 1965 in 1975. Prvo koncept je bil "Anglo-French Variable Geometry" (AFVG) z gibljivimi krili, Francozi so leta 1967 odstopili od projekta. Britanci pa so s sodelovanjem z Nemci in Italijani razvili Panavia Tornado. Dassault je potem \xc5\xa1tudiral o konceptu na bazi "Mirage G", ki naj bi postal "Avion de Combat Futur (ACF / Bodo\xc4\x8de bojno letalo)". Dassault je predlagal za ACF tudi dvomotornega Super Mirage._NEWLINE_AFC ni po\xc5\xbeel velika zanimanja za izvoz, zato je Dassault za\xc4\x8del z drugimi "Mini-Mirage (Mimi)" koncepti: "Super Mirage III", potem "Delta 1000", "Delta 2000", "Super Mirage 2000", in na koncu "Mirage 2000". Razmi\xc5\xa1ljali so tudi o dvomotornem Mirage 4000. ACF je bil prvonamerno juri\xc5\xa1no letalo in sekundarno prestreznik, Mirage 2000 pa obratno. Je pa bil Mirage 2000 cenej\xc5\xa1i in je na koncu dobil vladno potrditev. Mirage 2000 bi bolje tekmoval z Ameri\xc5\xa1kim F-16 Fighting Falcon, ki je dobil veliko naro\xc4\x8dil v tujini.'